Нягледзячы на тое, што апошнім часам сацыяльны статус у Васіля Уладзіміравіча заўважна змяніўся, родны Пласток ён і не падумаў пакідаць. Наадварот, лічыць, што лепшага месца проста не знойдзеш. Голуб зноў узяў на апрацоўку значны кавалак зямлі — цяпер ён арандуе сем гектараў. На гэтых палетках вырошчвае бульбу, якую адразу рэалізуе на крухмальны завод. Таксама высявае збожжавыя — авёс, пшаніцу, ячмень, трыцікалё. Збожжа закладвае на захоўванне на зіму і прадае часткамі, па меры патрэбы ў грашах. Сельскагаспадарчая дзейнасць прыносіць значную частку даходаў сям'і, таму падчас сезона Васіль Уладзіміравіч ад цямна да цям¬на завіхаецца ў полі. "Сёлета ўраджай неблагі вырас, таму галадаць дакладна не будзем", — усміхаецца гаспадар.